b'\n_START_ARTICLE_\nJMS\n_START_PARAGRAPH_\nJava Message Service (JMS) - standartizuota Java API s\xc4\x85saja, skirta komunikacijai prane\xc5\xa1imais realizuoti tarp dviej\xc5\xb3 ar daugiau program\xc5\xb3 sistem\xc5\xb3 ar jos dali\xc5\xb3. JMS API leid\xc5\xbeia program\xc5\xb3 sistemoms sukurti, i\xc5\xa1si\xc5\xb3sti, priimti ir perskaityti informacij\xc4\x85 prane\xc5\xa1im\xc5\xb3 pavidalu. JMS specifikacija (JSR-914) yra Java Platform, Enterprise Edition dalis.\n_START_SECTION_\nKomunikacijos prane\xc5\xa1imais (Messaging) principai\n_START_PARAGRAPH_\nKaip ir kiekvienoje komunikacijoje, komunikacijoje prane\xc5\xa1imais, dalyvauja dvi ar daugiau program\xc5\xb3 sistemos ar j\xc5\xb3 dalys vadinamos klientin\xc4\x97mis programomis. Komunikacija prane\xc5\xa1imais (messaging) - tai silpnai suri\xc5\xa1anti klientines programas, paskirstyta (angl. distributed), asinchronin\xc4\x97 komunikacija. \xc4\x8cia \xc5\xbeodis komunikacija yra suprantamas kaip apsikeitimas prane\xc5\xa1imais. S\xc4\x85saja tarp klient\xc5\xb3 yra susilpninama specialia tarpine program\xc5\xb3 sistema, kuri da\xc5\xbenai vadinama prane\xc5\xa1im\xc5\xb3 eile._NEWLINE_Jei klientin\xc4\x97 programa siunt\xc4\x97jas nori perduoti prane\xc5\xa1im\xc4\x85 klientinei programai gav\xc4\x97jui, tai siunt\xc4\x97jas prane\xc5\xa1im\xc4\x85 padeda \xc4\xaf eil\xc4\x99. Gav\xc4\x97jas tikrina ar yra eil\xc4\x97je nauj\xc5\xb3 prane\xc5\xa1im\xc5\xb3. Jei eil\xc4\x97je yra naujas prane\xc5\xa1imas, tai jis yra nuskaitomas ir apdorojamas. Nuskaityta \xc5\xbeinut\xc4\x97 i\xc5\xa1 eil\xc4\x97s yra i\xc5\xa1trinama.'